b'\n_START_ARTICLE_\nScribblenauts\n_START_SECTION_\nPelaaminen\n_START_PARAGRAPH_\nPeliss\xc3\xa4 ohjataan hahmoa nimelt\xc3\xa4 Maxwell. Tarkoitus on ker\xc3\xa4t\xc3\xa4 Starite-t\xc3\xa4hti jokaisesta tasosta. Peliss\xc3\xa4 voi kirjoittaa n\xc3\xa4yt\xc3\xb6lle sanan, jonka merkitys (esine tai adjektiivi) ilmestyy peliin._NEWLINE_Stariten voi saada eri tavoin eri tasoissa. Peliss\xc3\xa4 on kahdenlaisia tasoja: pulmatasoja ja toimintatasoja. Pulmatasoissa Stariten saa, kun suoritat jonkin teht\xc3\xa4v\xc3\xa4n. Toimintatasoissa pit\xc3\xa4\xc3\xa4 vain p\xc3\xa4\xc3\xa4st\xc3\xa4 Stariten luo._NEWLINE_Jokaiseen teht\xc3\xa4v\xc3\xa4\xc3\xa4n on erilaisia ratkaisuvaihtoehtoja. Ratkaistuasi kent\xc3\xa4n, peli antaa sinulle pisteit\xc3\xa4 (Ollars) riippuen siit\xc3\xa4, miten hyvin alitit kent\xc3\xa4n ehdottaman esinem\xc3\xa4\xc3\xa4r\xc3\xa4n, nopeudesta ja tyylist\xc3\xa4, sek\xc3\xa4 erilaisista erikoistoimenpiteist\xc3\xa4, kuten k\xc3\xb6yden k\xc3\xa4yt\xc3\xb6st\xc3\xa4 tai aseettomuudesta. Esineit\xc3\xa4 on peliss\xc3\xa4 l\xc3\xa4hes 23 000. L\xc3\xa4hes kaikki toiminta peliss\xc3\xa4 hoituu Stylus-kyn\xc3\xa4ll\xc3\xa4. Ainoastaan esineiden k\xc3\xa4\xc3\xa4nt\xc3\xa4minen pysty- ja vaakatasoon toimivat Nintendo DS:n takan\xc3\xa4pp\xc3\xa4imill\xc3\xa4, kaikki muu Stylus-kyn\xc3\xa4ll\xc3\xa4._NEWLINE_Peliss\xc3\xa4 on my\xc3\xb6s mahdollista luoda omia teht\xc3\xa4vi\xc3\xa4 ja l\xc3\xa4hett\xc3\xa4\xc3\xa4 ne Nintendo WiFi-j\xc3\xa4rjestelm\xc3\xa4\xc3\xa4n muiden ihmisten ladattavaksi omaan Nintendo DS:\xc3\xa4\xc3\xa4n ja pelattavaksi. Luodakseen oman teht\xc3\xa4v\xc3\xa4n pelaajaan pit\xc3\xa4\xc3\xa4 ratkaista jokin pelin valmiista teht\xc3\xa4vist\xc3\xa4 ja k\xc3\xa4ytt\xc3\xa4\xc3\xa4 t\xc3\xa4t\xc3\xa4 maastoa pohjana omaan teht\xc3\xa4v\xc3\xa4\xc3\xa4n. Valittuaan kent\xc3\xa4n pelaaja luo omaan teht\xc3\xa4v\xc3\xa4\xc3\xa4ns\xc3\xa4 tarvittavat esineet ja m\xc3\xa4\xc3\xa4ritt\xc3\xa4\xc3\xa4 niille skriptit, esimerkiksi seuraako kissa Maxwelli\xc3\xa4, tai suojeleeko se kent\xc3\xa4ss\xc3\xa4 olevaa kissanpentua. Pelaajien itse luomat kent\xc3\xa4t voivat olla vain toimintatasoja, eli pelaajan pit\xc3\xa4\xc3\xa4 saavuttaa teht\xc3\xa4v\xc3\xa4n luojan kentt\xc3\xa4\xc3\xa4n laittama Starite-t\xc3\xa4hti.\n_START_SECTION_\nVastaanotto\n_START_PARAGRAPH_\nPelill\xc3\xa4 on Metacritic-ker\xc3\xa4\xc3\xa4j\xc3\xa4sivustolla 79/100 pistett\xc3\xa4.'